ՀԻՄՆԱՎՈՐՈՒՄ
[bookmark: _Hlk204673338]««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀՀ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. Ընթացիկ իրավիճակը և իրավական ակտի ընդունման անհրաժեշտությունը. 
[bookmark: _Hlk183100447]	««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու և ՀՀ առողջապահության նախարարությանը գումար հատկացնելու մասին» ՀՀ Կառավարության որոշման նախագծի (այսուհետ` Նախագիծ) ընդունումը պայմանավորված է պետության կողմից Առողջության համընդհանուր ապահովագրության, ապահովագրավճար չվճարող կամ մասնակի վճարող առանձին շահառուների համար ապահովագրավճարի  սուբսիդավորման բնականոն գործընթացն ապահովելու:
Նախագծով նախատեսվում է կատարել 29,302,242.4 հազ. դրամի վերաբաշխում, նախատեսվում է հատկացումները կատարել` 19,080,000.0 հազ. դրամ ՀՀ աշխատանքի և բարեկեցության նախարարության 2026 թվականի պետական բյուջեով հատկացված միջոցներից և 10,222,242.4 հազ. դրամ ՀՀ ֆինանսների նախարարության 1006․ «Պետական պարտքի կառավարում» 13001. «Կառավարության պարտքի սպասարկում» միջոցառումից:
Առկա իրավիճակը պահանջում է մի շարք միջոցառումների իրականացում, ինչը հնարավորություն կտա ապահովել ապահովագրավճարների սուբսիդավորման գործընթացը՝ բժշկական կազմակերպություններին առողջության համընդհանուր ապահովագրության շրջանակներում մատուցված ծառայությունների դիմաց հատուցումների իրականացման համար։
	ՀՀ առողջապահության նախարարության 2026 թվականի պետական բյուջեի 1202․ «Ոչ վարակիչ հիվանդությունների բժշկական օգնության ապահովում» ծրագրի 12001․ «Առողջության համընդհանուր ապահովագրության վարձու աշխատողների ապահովագրավճարի սուբսիդավորում» միջոցառման համար հատկացվել էր 1,000.0 մլն  դրամ, որն ուղղվել է 166,667 վարձու աշխատողների մեկ ամսվա ապահովագրավճարիների 6000 դրամների սուբսիդավորմանը։ ՀՀ կառավարության 2026 թվականի հունիսի 18-ի թիվ 872-Ն և 2026 թվականի սեպտեմբերի 17-ի թիվ 1368-Ն որոշումներով կատարված վերաբաշխումների արդյունքում նշված միջոցառման հատկացումներն ավելացվել են 9,098.0 մլն դրամով, ինչը թույլ է տվել ապահովել վարձու աշխատողների ապահովագրավճարի սուբսիդավորման ենթակա գումարը 8 ամսվա համար։ 
Հունվար-սեպտեմբեր ժամանակահատվածում վարձու աշխատողների ապահովագրավճարների՝ պետության կողմից սուբսիդավորման ենթակա մասը կազմել է 11,692.6 մլն դրամ (հաշվարկները ներկայացված են կից ֆայլով)։ Ներկայումս սուբսիդավորման գծով պարտքը կազմում է  1,594․58 մլն դրամ, իսկ մինչև 01.12.2026թ. այն կկազմի 5,156․58 մլն դրամ։
Նախատեսվում է տարեկան արդյունքային ցուցանիշն՝ «Առողջության համընդհանուր ապահովագրության շահառու հանդիսացող և սուբսիդիա ստացող` վարձու աշխատողների թիվ, մարդ» ավելացնել 145957-ով։
ՀՀ առողջապահության նախարարության 2026 թվականի պետական բյուջեի 1202 ծրագրի 11006 «Առողջության համընդհանուր ապահովագրության ներդրմանն ուղղված լրացուցիչ միջոցառումներ» միջոցառման համար նախատեսված, ինչպես նաև վերաբաշխման արդյունքում ավելացված միջոցները հնարավորություն են տվել ապահովել ապահովագրավճարների սուբսիդավորման ենթակա գումարը մինչև սեպտեմբեր ամիսը ներառյալ։ Հոկտեմբեր ամսվա դրությամբ ապահովագրավճարների սուբսիդավորման գծով պարտքը կազմում է 9,347.64 մլն դրամ, իսկ մինչև 01.12.2026թ. այն կկազմի 24,145.7 մլն դրամ։
Այսպիսով, երկու միջոցառումների գծով սուբսիդավորման ընդհանուր պակասորդը կազմում է 29,302․242.4 հազար դրամ, այդ միջոցները պետք է հատկացվեն Հիմնադրամին՝ ստանձնած պարտավորությունները կատարելու համար։
2. Ակնկալվող արդյունքը․ 
Համաձայն «Առողջության համընդհանուր ապահովագրության մասին» ՀՀ օրենքի 38-րդ հոդվածի 2-րդ մասի` պետական բյուջեի շրջանակներում հաստատվում է նույն օրենքի 11-րդ հոդվածի 2-րդ մասով սահմանված բնակչության խմբում ներառված ապահովագրված անձանց ապահովագրավճարների 100% սուբսիդավորման գումարը, որը համաձայն նույն օրենքի 14-րդ հոդվածի 2-րդ մասի յուրաքանչյուր ամիս Առողջության համընդհանուր ապահովագրության Հիմնադրամի կողմից ներկայացված հանձնարարագրի հիման վրա Հիմնադրամի գանձապետական հաշվին է փոխանցվում՝ յուրաքանչյուր սուբսիդավորվող անձի համար 10800 դրամ։
 «Առողջության համընդհանուր ապահովագրության մասին» ՀՀ օրենքի 46-րդ հոդվածի 17-րդ մասի համաձայն` պետական բյուջեից ֆինանսների բնագավառի պետական կառավարման լիազոր մարմինը` յուրաքանչյուր ամիս Առողջության համընդհանուր ապահովագրության Հիմնադրամի կողմից ներկայացված հանձնարարագրի հիման վրա յուրաքանչյուր սուբսիդավորվող անձի համար Հիմնադրամի գանձապետական հաշվին է փոխանցում 6000-ական դրամ:  
Նախագծի ընդունմամբ ապահովվելու է առողջության համընդհանուր ապահովագրության ֆինանսական միջոցների հատկացման գործընթացի բնականոն ընթացքը և հնարավորություն կտա մարել մինչև նոյեմբերի 30-ը կանխատեսվող աշխատանքների դիմաց ձևավորված պարտավորությունները փոխհատուցելու համար։
3. Իրավական ակտի նախագիծը մշակող պատասխանատու մարմինը. Նախագիծը մշակվել է Հայաստանի Հանրապետության առողջապահության նախարարության ֆինանսատնտեսագիտական վարչության և Առողջության համընդհանուր ապահովագրության Բյուջետային պլանավորման և հաշվետվությունների թիմի աշխատակիցների կողմից։
4. Պետական բյուջեի եկամուտներում և ծախսերում սպասվելիք փոփոխությունների մասին. 
Նախագծի ընդունմամբ Հայաստանի Հանրապետության պետական բյուջեում եկամուտների և ծախսերի մասով ավելացում կամ նվազեցում չի նախատեսվում:
5.  ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ.
[bookmark: _Hlk192689337]Նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա։
Նախագծի մշակման համար կիրառված իրավական ակտերն են` «Հայաստանի Հանրապետության կառավարության 2025 թվականի դեկտեմբերի 25-ի «Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշումը:
6.  Կապը ռազմավարական փաստաթղթերի հետ. Հայաստանի վերափոխման ռազմավարություն 2050, կառավարության 2021-2026թթ, ծրագիր, ոլորտային և /կամ այլ ռազմավարություններ. 
Ներկայացված նախագիծը բխում է բխում է ՀՀ Կառավարության 2021-2026թթ. Ծրագրի «4.5 Առողջապահություն» կետից:

